Diari Oficial de la Generalitat Valenciana


Sumari del DOGV 3851, del 05-10-2000 (2000/8003)

DECRET 142/2000, de 26 de setembre, del Govern Valencià, pel qual s'autoritza la implantació dels ensenyaments conduents a l'obtenció del títol oficial Llicenciat en Periodisme (1r cicle) a la Universitat de València-Estudi General.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8003


Data del document
:   26-09-2000

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Universitat de València
    * títol d'estudis
    * legislació
    * universitat
    * centre d'ensenyament

DECRET 142/2000, de 26 de setembre, del Govern Valencià, pel qual s'autoritza la implantació dels ensenyaments conduents a l'obtenció del títol oficial Llicenciat en Periodisme (1r cicle) a la Universitat de València-Estudi General. [2000/X8003]
  
La Universitat València-Estudi General va sol·licitar autorització per a la implantació dels ensenyaments conduents a l'obtenció del títol oficial de Llicenciat en Periodisme (1r cicle), i va adjuntar a l'expedient la memòria justificativa, així com l'acord del Consell Social de la Universitat el qual proposava la implantació de l'ensenyament a què fa referència el present decret.
  
El Consell Interuniversitari de la Comunitat Valenciana va tindre coneixement de la sol·licitud de la Universitat de València, segons disposa, sobre creació, ampliació i transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana, en la seua sessió de data 7 de juny de 2000.
  
El Consell d'Universitats va emetre informe favorable de la proposta formulada per la Universitat de València-Estudi General.
  
Per tot allò, i en compliment dels requisits exigits per l'article 9 de la Llei Orgànica 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 26 de setembre de 2000,
  
DECRETE
  
Article 1
  
Autoritzar a la Universitat de València-Estudi General la implantació dels ensenyaments conduents a l'obtenció del títol oficial de llicenciat en Periodisme (1r cicle), que seran organitzats per la Facultat de Filologia en València.
  
Article 2
  
El conseller de Cultura i Educació autoritzarà la posada en funcionament dels ensenyaments, després que el Consell d'Universitats homologue el corresponent pla d'estudis.
  
DISPOSICIONS FINALS
  
Primera
  
Es faculta al conseller de Cultura i Educació per a dictar les disposicions necessàries per a l'aplicació i execució del que disposa el present decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS